cyanic-selkie/wikianc huggingface dataset:
Σχέσεις Ελλάδας και Βουλγαρίας
Διασπορά
αριστερά|μικρογραφία|205x205εσ|Σαρακατσάνοι στο [[Κότελ της Βουλγαρίας.]] μικρογραφία|Η ελληνική Ζαρίφειος Σχολή στη [[Φιλιππούπολη|Φιλιππούπολη (Πλοβντίβ) που λειτούργησε από το 1875 έως το 1906.]] Ιστορικά, έχουν υπάρξει αρκετά μεγάλες ελληνικές και βουλγαρικές κοινότητες στα εδάφη που αποτελούν σήμερα τη Βουλγαρία και την Ελλάδα αντίστοιχα. Αυτές οι κοινότητες σήμερα είναι ως επί το πλείστον ανύπαρκτες λόγω της ανταλλαγές πληθυσμών μεταξύ Ελλάδας και Βουλγαρίας με τη Συνθήκη του Νεϊγύ το 1919.
Σύμφωνα με την απογραφή του 2001 στην Ελλάδα υπήρχαν 35.104 άτομα βουλγαρικής εθνικότητας, που αποτελούν το 4,7% του συνόλου των αλλοδαπών στην Ελλάδα. Ωστόσο, ο αριθμός αυτός έχει αυξηθεί από τότε, ενώ σύμφωνα με τη βουλγαρική απογραφή του 2001 υπήρχαν 3.408 Έλληνες στη Βουλγαρία. Επιπλέον, υπήρχαν 4.108 Σαρακατσάνοι, οι οποίοι αποτελούν ελληνικό φύλο.
Επίσημες επισκέψεις
μικρογραφία|[[Δημήτρης Δρούτσας|Δημήτριος Δρούτσας επίσκεψη στο ελληνικό Εκπαιδευτικό Κέντρο στη Σόφια τον δεκέμβριο του 2012]] Η Ελλάδα και η Βουλγαρία κάνουν τακτικά ανταλλαγές υψηλόβαθμων αξιωματούχων και υπαλλήλων. Αξιοσημείωτες επίσημες επισκέψεις είναι οι ακόλουθες:
Αναφορές
Βουλγαρια Ελλαδα
Βασιλίσκος (αστέρας)
Ο Βασιλίσκος, γνωστός διεθνώς με τη λατινική ονομασία Regulus, είναι ο φωτεινότερος αστέρας (δηλαδή με το μικρότερο φαινόμενο μέγεθος) στον αστερισμό Λέοντα, ο άλφα (α) Λέοντος, και ένας από τους φωτεινότερους στο βόρειο ημισφαίριο του ουρανού.
Ονομασίες και ιστορία
Το όνομα Βασιλίσκος σημαίνει «μικρός βασιλιάς» και προέκυψε από την πίστη ότι ο συγκεκριμένος αστέρας κυβερνούσε τις ουράνιες υποθέσεις, μία πίστη που μάλλον προέρχεται από την Περσία — ένας από τους 4 «βασιλικούς αστέρες» και «φρουρούς των ουρανών» των Περσών περί το 3000 π.Χ. — ή τη Βαβυλωνία, όπου ήδη πριν το 1000 π.Χ. όριζε ως Sharru (= ο Βασιλέας) τον δέκατο πέμπτο ζωδιακό τους αστερισμό. Στην Ινδία ο Βασιλίσκος ήταν γνωστός ως Magha (= ο Ισχυρός), στη Σογδιανή ως Magh (= ο Μέγας), στην Περσία ως Miyan (= το Κέντρο) και μεταξύ των Τουρανικών φύλων ως Masu (ο ήρωας). Στην Ακκαδία ταυτιζόταν με τον πέμπτο προκατακλυσμιαίο Βασιλέα της Ουράνιας Σφαίρας, τον Amil-gal-ur (εξελληνισμένα: Αμεγάλαρος). Μία πινακίδα της Νινευή γράφει: «Αν το άστρο του μεγάλου λιονταριού είναι θαμπό, τότε η καρδιά του λαού δεν θα χαρεί». Στην αρχαία Ελλάδα απαντάται και το όνομα ως επίθετο: «βασιλισκός αστήρ», όρο που επίσης μετέγραψαν οι Ρωμαίοι ως Basilica Stella για να ακολουθήσουν τα Regia (Πλίνιος), Rex (στην Αναγέννηση) και Basiliscus (Τύχων). Επίσης, μία άλλη ελληνική ονομασία, η «Καρδία Λέοντος», αντιστοιχεί στη Ρωμαϊκή Cor Leonis και στις αραβικές ονομασίες για τον αστέρα Kalbelasit, Kalbeleced, Kalbeleceid, Kalbol asadi, Calb-elez-id, Calbelesit, Calbalezet, Kale-Alased, όλες διαφορετικές μεταγραφές του Al Qalb al Asad (= η καρδιά του λιονταριού). Στην Αραβία επίσης, μαζί με τους αστέρες γ, ζ και η Λέοντος απάρτιζε τον όγδοο σεληνιακό οίκο, τον Al Jabhah (= Το Μέτωπο). Στην Κίνα ο Βασιλίσκος ήταν ο Μέγας ή 14ος Αστέρας του Heen Yuen ή Xuanyuan, ενός αστερισμού που έφερε το όνομα του Κίτρινου Αυτοκράτορα, ενώ ο ίδιος ο αστέρας έφερε και το όνομα Niau, το Πουλί.
Εύλογα δανειζόμενος τον «ηλιακό» χαρακτήρα του αστερισμού του, ο Βασιλίσκος ονομαζόταν στην αρχαία Μεσοποταμία και Gus-ba-ra, η φλόγα ή η κόκκινη φωτιά του ανατολικού Οίκου, ενώ σε όλη τη διάρκεια της κλασικής αρχαιότητας τον συνόδευε η φήμη του αίτιου της καλοκαιρινής ζέστης, όπως και τον Σείριο. Λέγεται ότι ο Βασιλίσκος μαζί με τον Στάχυ απεκάλυψαν στον Ίππαρχο, με τη μεταβολή της εποχής κατά την οποία παρατηρούνταν σε σχέση με πανάρχαιες παρατηρήσεις (περίπου 20 αιώνες νωρίτερα), τη μετάπτωση των ισημεριών, δηλαδή την αργή μεταβολή της διευθύνσεως του γήινου άξονα.
Αστρονομικά δεδομένα
Ο Βασιλίσκος θεωρείται ο λιγότερο φωτεινός αστέρας πρώτου μεγέθους στον ουρανό, 13,4 φορές λιγότερο φωτεινός από τον Σείριο, και είναι ελαφρώς μεταβλητός αστέρας. Βρίσκεται πολύ κοντά στην εκλειπτική, αν και ο Ήλιος μόλις δεν τον καλύπτει όπως φαίνεται από τη Γη, κάθε χρόνο γύρω στις 23 Αυγούστου. Αλλά και η Σελήνη μπαίνει μπροστά από τον Βασιλίσκο τακτικά (επιπρόσθηση).
Ο Βασιλίσκος είναι τριπλός αστέρας, με αμυδρούς συνοδούς που σχηματίζουν διπλό σύστημα (B και C). Η απόσταση μεταξύ του B και του C είναι 15 δισεκατομμύρια χιλιόμετρα και περιφέρονται περί το κοινό τους κέντρο μάζας μία φορά κάθε 2.000 γήινα έτη. Η απόσταση μεταξύ του συστήματος αυτού και του κυρίως Βασιλίσκου (Regulus A) ανέρχεται σε 630 δισεκατομμύρια χιλιόμετρα ή 4.200 AU ή 3 λεπτά του τόξου όπως φαίνονται από τη Γη, και το σύστημα BC περιφέρεται περί τον A μία φορά κάθε 130.000 και πλέον γήινα έτη.
Ο Βασιλίσκος έχει μάζα 3,5 ως 4 φορές μεγαλύτερη της ηλιακής, αλλά είναι και πολύ νεότερος από τον Ήλιο: έχει ηλικία μικρότερη από 400 εκατομμύρια χρόνια και πιθανότατα μόλις 50 εκατομμύρια. Περιστρέφεται γύρω από τον άξονά του μία φορά κάθε 15,9 ώρες, μία ταχύτατη για αστέρα περιστροφή, που του δίνει ένα πολύ πεπλατυσμένο σχήμα: υπολογίζεται ότι αν περιστρεφόταν μόλις 16% ταχύτερα, η φυγόκεντρη δύναμη στον ισημερινό του θα υπερέβαινε τη βαρυτική και το υλικό του θα εκτοξευόταν στον διαστρικό χώρο. Το πεπλατυσμένο σχήμα προκαλεί, εξαιτίας των νόμων της Φυσικής, ένα αστροφυσικό φαινόμενο που ονομάζεται βαρυτική αμαύρωση και έχει ως αποτέλεσμα οι πολικές περιοχές του να έχουν επιφανειακή θερμοκρασία αρκετά μεγαλύτερη από τις περιοχές του ισημερινού του (15.400 έναντι 10.300 βαθμούς K), και άρα να είναι 5 φορές λαμπρότερες. Η ολική πραγματική λαμπρότητα του Βασιλίσκου είναι 350 φορές μεγαλύτερη από εκείνη του Ήλιου μας (απόλυτο μέγεθος M = -0,52).
Ο Βασιλίσκος έχει ιδία κίνηση 0,249 arcsec/έτος και απομακρύνεται από το Ηλιακό Σύστημα με ταχύτητα 5,9 χιλιόμετρα ανά δευτερόλεπτο (21.000 χιλιόμετρα την ώρα).
Εξωτερικοί σύνδεσμοι
Βασιλισκος Βασιλισκος
Ανεμόσκαλα
thumb|150px|Ανεμόσκαλα Ανεμόσκαλα χαρακτηρίζεται γενικά η ξύλινη και φορητή κλίμακα (σκάλα). Ειδικότερα στα πλοία η ανεμόσκαλα (ladder) φέρεται είτε στους ιστούς (κυρίως σε ιστιοφόρα πλοία) σε μόνιμη βάση, είτε σε ανέμη οπότε και είναι φορητή.
Οι ανεμόσκαλες χρησιμοποιούνται κυρίως στα εμπορικά πλοία για την μέτρηση του βυθίσματος στη πλώρη, στο μέσον, και στη πρύμνη όταν αυτό είναι αδύνατον από προβλήτα (π.χ. σε αγκυροβόλιο ή σε ναύδετο), στη πρόσδεση του πλοίου σε ναύδετο, σε εργασίες συντήρησης κ.α.
Είδη ανεμόσκαλας
Από το αντικείμενο χρήσης της, η ανεμόσκαλα διακρίνεται κυρίως σε μόνιμη και φορητή και ειδικότερα σε:
Χρήση
thumb|right|280px|Χρήση "ανεμόσκαλας πλοηγού" από [[Πλοηγός|Πλοηγό στον προλιμένα του Πειραιά]]
Εξωτερικοί σύνδεσμοι
Κατηγορία:Πλοίο
Κατάλογος μνημείων στην Ελλάδα
Ακολουθεί κατάλογος μνημείων σήμερα στην Ελλάδα όπως έχουν καταγραφεί από τις υπηρεσίες του Υπουργείου Πολιτισμού.
Εξωτερικοί σύνδεσμοι
Μνημειων στην Ελλαδα
Άννα της Έσσης και του Ρήνου
Η Άννα της Έσσης και του Ρήνου (Anna von Hessen und bei Rhein, 25 Μαΐου 1843 - 16 Απριλίου 1865) από τον Οίκο της Έσσης-Ντάρμστατ ήταν κόρη του Κάρολου της Έσσης και παρά τω Ρήνω.
Βιογραφία
Η Μαρία Άννα Βιλελμίνη Ελισάβετ Ματθίλδη γεννήθηκε στις 25 Μαΐου 1843 στο Μπέσσουνγκεν, και ήταν το τρίτο παιδί και η μοναχοκόρη του Κάρολου της Έσσης και της πρώτης συζύγου του Ελισάβετ των ΧοεντσόλΛερν, κόρης του Γουλιέλμου της Πρωσίας.
Οικογένεια
Στις 4 Ιουλίου 1864 παντρεύτηκε τον Φρειδερίκο Φραγκίσκο Β΄ του Μεκλεμβούργου-Σβερίν στο Ντάρμστατ. Μαζί απέκτησαν ένα παιδί:
Απεβίωσε από επιλόχειο πυρετό μία εβδομάδα μετά τον τοκετό στις 16 Απριλίου 1865 στο Σβερίν σε ηλικία 21 ετών. Τάφηκε στον Καθεδρικό Ναό του Σβερίν.
Εξωτερικοί σύνδεσμοι
Κατηγορία:Οίκος της Έσσης Κατηγορία:Γερμανοί ευγενείς Κατηγορία:Πριγκίπισσες της Έσσης
Καθεδρικός Ναός της Γέννησης του Χριστού (Σκόδρα)
Ο Ναός της Γέννησης του Χριστού είναι ένα ορθόδοξος καθεδρικός ναός - Μητρόπολη, στην πόλη της Σκόδρας στη βορειοδυτικής Αλβανίας.
Η ανέγερση της τωρινής μορφής του κτιρίου, ολοκληρώθηκε το 2000.
Κατηγορία:Καθεδρικοί ναοί στην Αλβανία Κατηγορία:Σκόδρα
Κιντ Κας
Ο Ντέιβιντ Κας (David Cash, 31 Ιουλίου 1969) είναι Αμερικανός παλαιστής, γνωστότερος ως Κιντ Κας. Αυτή τη περίοδο εργάζεται στο TNA Wrestling, ενώ στο παρελθόν έκανε περάσματα από το ECW και WWE.
Πρώτα Χρόνια
Ο πατέρας του ήταν μποξέρ και εκπαίδευσε τον Κας μικρή ηλικία. Ο Κας ασχολήθηκε επαγγελματικά με το άθλημα και δούλεψε στην Ιαπωνία. Αργότερα εκπαιδεύτηκε και στην επαγγελματική πάλη και άρχισε να εμφανίζεται σε διάφορες ανεξάρτητες εταιρίες των Ηνωμένων Πολιτειών.
ECW & WCW (1996–2001)
Στα τέλη του 1996, ο Κας έκανε το ντεμπούτο του, στο Extreme Championship Wrestling όμως σύντομα αποχώρησε και εργάστηκε σε ανεξάρτητες εταιρίες. Το 1999, επέστρεψε στο ECW και για μια περίοδο πάλευε ενώ ήταν τραυματίας, κερδίζοντας το σεβασμό του αφεντικού και των άλλων παλαιστών. Το 2000, ο Κας διεκδίκησε το σημαντικότερο πρωτάθλημα της εταιρίας, όμως δεν τα κατάφερε. Αργότερα, κέρδισε το Τηλεοπτικό Πρωτάθλημα, νικώντας τον Ράινο.
Στις 21 Μαρτίου 2001, ο Κας υπέγραψε συμβόλαιο με το World Championship Wrestling. Σύντομα, η εταιρία εξαγοράστηκε από το WWE και ο ιδιοκτήτης Βινς Μακμάν ήθελε να διαπραγματευτούν αλλαγή του συμβολαίου, η οποία θα μείωνε σημαντικά το μισθό του.
TNA Wrestling (2002–2005)
thumb|right|Ο Κιντ Κας στο TNA Τον Αύγουστο του 2002, ο Κας πήγε στο -τότε- νεοσύστατο Total Nonstop Action Wrestling. Εκεί εντάχθηκε στη κατηγορία για τους ευκίνητους παλαιστές, τη Κατηγορία Χ. Σύντομα, ο τηλεοπτικός του ρόλος άλλαξε και έγινε αντιπαθής προς το κοινό. Την επόμενη χρονιά, ο Κας κέρδισε το Πρωτάθλημα Κατηγορίας Χ. Δημιούργησε κόντρες με γνωστούς παλαιστές, ανάμεσα στους Τζέιμς Στορμ, Ντάστι Ρόουντς, Τζεφ Χάρντι, Αμπύς και Έι Τζέι Στάιλς.
Τον Μάρτιο του 2004, κέρδισαν το Ομαδικό Πρωτάθλημα NWA, μαζί με τον Ντάλλας και τον επόμενο μήνα ξανακέρδισαν το πρωτάθλημα, χάνοντας το πάλι τον Ιούνιο. Στις 20 Απριλίου 2005, ο Κας αποδεσμεύτηκε από το TNA, λόγω της έντονης κριτικής που ασκούσε.
WWE (2005-2006)
Τον Ιούνιο του 2005, ο Κας έδωσε ένα δοκιμαστικό αγώνα σε σόου του WWE. Τον επόμενο μήνα, υπέγραψε συμβόλαιο και μετά από αρκετές εβδομάδες εμφανίστηκε στο εβδομαδιαίο σόου, SmackDown. Ο Κας πάλευε στην κατηγορία των ευκίνητων παλαιστών, έχοντας το ρόλο του κακού. Στα τέλη της χρονιάς, κατέκτησε το Πρωτάθλημα Cruiserweight, χάνοντας το τον Γενάρη του 2006. Ο Κας έφτιαξε ομάδα με τον Τζέιμι Νομπλ και διεκδίκησαν ανεπιτυχώς το Ομαδικό Πρωτάθλημα WWE τον Ιούλιο. Τον Σεπτέμβριο ο Κιντ Κας απολύθηκε από το WWE.
Επιστροφή στο TNA Wrestling (2010-)
Ο Κας είχε κόντρες με τους ανερχόμενους παλαιστές, Τζέσι Σόρενσεν, Μπράιαν Κέντρικ και Ώστιν Άρις. Παράλληλα, διεκδικούσε το Πρωτάθλημα Κατηγορίας Χ αρκετές φορές, χωρίς όμως να το κερδίσει. Ο Κας πάλευε στο TNA μέχρι και τον Ιανουάριο του 2012, όπου και τραυματίστηκε. Όταν ανάρρωσε εμφανίστηκε μια φορά τον Μάρτιο και για τρεις μήνες δεν προγραμματίστηκαν αγώνες για εκείνον. Τον Ιούνιο πάλεψε στο Slammiversary, χάνοντας από τον Χερνάντεζ. Τον επόμενο μήνα, πάλεψε στο Destination X, όμως έχασε πάλι.
Πηγές
Κατηγορία:Επαγγελματίες Παλαιστές Κατηγορία:Επαγγελματίες Παλαιστές του TNA
STS-98
Η πτήση STS-98 (αγγλ. Space Transportation System, διαστημικό σύστημα μεταφορών) είναι ο κωδικός που χαρακτηρίζει μια από τις αποστολές της NASA στον διεθνή διαστημικό σταθμό (ISS). Πραγματοποιήθηκε με το διαστημικό λεωφορείο Ατλαντίς στις 7 Φεβρουαρίου 2001 από το συγκρότημα εκτοξεύσεων LC-39A του ακρωτηρίου Κέννεντυ. Οι στόχοι της πτήσης εκπληρώθηκαν πλήρως. Το διαστημικό λεωφορείο επέστρεψε στην γη και προσγειώθηκε στις 20 Φεβρουαρίου στο East Edwards Airport.
Πλήρωμα
Το πλήρωμα που επάνδρωσε την πτήση: * Αριθμός πτήσεων (συμπεριλαμβανομένης της παρούσας STS-98), ακολουθούμενος από τα εμβλήματα των αποστολών, στις οποίες έχουν πάρει μέρος.
Επιτεύγματα της αποστολής
Το πλήρωμα της παρούσας αποστολής STS-98 συνετέλεσε στην ανέγερση του διεθνούς διαστημικού σταθμού με την μεταφορά μαι την παράδοση της Αμερικάνικης εργαστηριακής μονάδας Destiny. Το διαστημικό λεωφορείο παρέμεινε για έξι ημέρες ελλιμενισμένο στον διαστημικό σταθμό κατά την διάρκεια της προσάρτησης της εργαστηριακής μονάδας και την διεκπεραίωση τριών διαστημικών περιπάτων για να ολοκληρώσουν τις διεργασίες.
Εξωτερικοί σύνδεσμοι
Κατηγορία:Αποστολές Διαστημικών Λεωφορείων Κατηγορία:Αποστολές στο Διεθνή Διαστημικό Σταθμό Κατηγορία:Διαστημικές αποστολές το 2001
Επιθεωρητής Κλουζώ
Ο Επιθεωρητής Ζακ Κλουζώ (Inspector Jacques Clouseau) είναι φανταστικός χαρακτήρας και πρωταγωνιστής της σειράς ταινιών του Ροζ Πάνθηρα. Τον ρόλο έχουν υποδυθεί οι ηθοποιοί Πίτερ Σέλερς, Άλαν Άρκιν, Ρότζερ Μουρ και Στιβ Μάρτιν. Στις ταινίες είναι ένας γκαφατζής επιθεωρητής (αργότερα αρχιεπιθεωρητής) της Γαλλικής Ασφαλείας (Sûreté) του Παρισιού, που είναι σε αναζήτηση του πολύτιμου διαμαντιού «Ροζ Πάνθηρας».
Κατηγορία:Κινηματογραφικοί χαρακτήρες
Λευτέρης Κιντάτος
Ο Λευτέρης Κιντάτος (Βριλήσσια Αθηνών, 6 Μαΐου 1981) είναι Έλληνας λαϊκός τραγουδιστής, στιχουργός και συνθέτης.
Πληροφορίες
Γεννήθηκε στα Βριλήσσια της Αθήνας το 1981. Έγινε ευρύτερα γνωστός μέσα από τον πρώτο κύκλο του τηλεοπτικού διαγωνισμού The Voice of Greece, όπου τερμάτισε 3ος. Έχει κάνει συνεργασίες με πολλούς καλλιτέχνες, με πιο γνωστή αυτή με τον Κωνσταντίνο Αργυρό, στον οποίο έχει δώσει πολλά τραγούδια.
Παραπομπές
Κατηγορία:Έλληνες άνδρες τραγουδιστές Κατηγορία:Λαϊκοί τραγουδιστές Κατηγορία:Έλληνες στιχουργοί Κατηγορία:Έλληνες συνθέτες
Αντιπτέραρχος
Ο Αντιπτέραρχος (Απτχος) είναι ο δεύτερος υψηλότερος στρατιωτικός βαθμός (OF-8) που συναντάται στην Ελληνική Πολεμική Αεροπορία, κατώτερος μόνο του Πτέραρχου, ενώ είναι ο αμέσως ανώτερος του Υποπτέραρχου.
Τον βαθμό αυτό φέρει στον καιρό της ειρήνης, ο εκάστοτε Αρχηγός του ΓΕΑ (Γενικό Επιτελείο Αεροπορίας), ο Αρχηγός του ΑΤΑ (Αρχηγείο Τακτικής Αεροπορίας) και ο Διοικητής της ΔΑΥ (Διοίκηση Αεροπορικής Υποστήριξης). Είναι ο υψηλότερος βαθμός που μπορούν να λάβουν οι Μηχανικοί Αξιωματικοί της Πολεμικής Αεροπορίας.
Οι αντίστοιχοι βαθμοί στον Ελληνικό Στρατό Ξηράς είναι ο Αντιστράτηγος και στο Ελληνικό Πολεμικό Ναυτικό ο Αντιναύαρχος.
Ετυμολογία
Η λέξη αντιπτέραρχος προέρχεται από το αντί- + Πτέραρχος.
Άλλες χώρες
Στην Πολεμική Αεροπορία αγγλόφωνων χωρών, ο αντίστοιχος βαθμός καλείται Air Marshal, ενώ ειδικότερα στις ΗΠΑ καλείται Air Force Lieutenant General.
Διακριτικό
Το διακριτικό του Αντιπτέραρχου στην Ελληνική Πολεμική Αεροπορία είναι τρεις γαλάζιες λωρίδες που πλαισιώνονται από μαύρες γραμμές, με την κατώτερη λωρίδα και γραμμές να είναι διπλάσιου πάχους και ένας ρόμβος που αποφύεται από την ανώτερη λωρίδα. Το υπηρεσιακό αυτοκίνητό του φέρει τρία αστέρια σε γαλάζιο πλαίσιο. Προσφωνείται Πτέραρχος.
Εξωτερικοί σύνδεσμοι
Κατηγορία:Στρατιωτικοί βαθμοί
Κοινότητα για τη Δημοκρατία και τα Δικαιώματα των Εθνών
μικρογραφία|Χάρτης των μελών της Κοινότητας για τη Δημοκρατία και τα Δικαιώματα των ΕθνώνΗ Κοινότητα για τη Δημοκρατία και τα Δικαιώματα των Εθνών (Сообщество за демократию и права народов), επίσης γνωστή ως Κοινοπολιτεία των μη αναγνωρισμένων Κρατών, σπάνια γνωστή ως ΚΑΚ-2 (Содружество непризнанных государств-2, СНГ-2), είναι διεθνής οργανισμός που ενώνει πολλά κράτη της πρώην Σοβιετικής Ένωσης, τα οποία έχουν περιορισμένη αναγνώριση από τη διεθνή κοινότητα.
Ιστορία
Στις 17 Ιουνίου 2007, η τετραμελής Κοινότητα για τη Δημοκρατία και τα Δικαιώματα των Λαών υπέγραψε στη Τιρασπόλ—τη πρωτεύουσα της Υπερδνειστερίας—την κοινή Δήλωση σχετικά με τις αρχές της ειρηνικής και δίκαιης διευθέτησης των συγκρούσεων Γεωργίας–Αμπχαζίας, Γεωργίας–Οσσετίας, Αζερμπαϊτζάν–Καραμπάχ και Μολδαβίας–Υπερδνειστερίας. Καλούσε για φραγή όλων των τύπων πίεσης, όπως στρατιωτικές αναπτύξεις, διπλωματική απομόνωση, οικονομικοί αποκλεισμοί, ή πληροφοριακούς πολέμους, κατά τη διάρκεια των διαπραγματεύσεων προς επίλυση των συγκρούσεων. Επίσης, ζητούσε εξωτερικές εγγυήσεις για ενδεχόμενες πολιτικές λύσεις των συγκεκριμένων συγκρούσεων.
Στις 27 Σεπτεμβρίου 2009, τα μέλη της Κοινότητας για τη Δημοκρατία και τα Δικαιώματα των Λαών συμφώνησαν για την κατάργηση των θεωρήσεων για τους πολίτες τους. Η συμφωνία τέθηκε σε ισχύ ένα μήνα μετά την επικύρωσή της από όλα τα τρία εθνικά κοινοβούλια. Διαρκούσε για πέντε χρόνια, όπου μετά θα παραταθεί αυτόματα για άλλη μια πενταετή θητεία. Αυτή η συμφωνία αποκλείει το Αρτσάχ, το οποίο διατηρούσε το δικαίωμα να συμμετάσχει στη συμφωνία της σε μεταγενέστερη ημερομηνία.
Έως το 2017, τα τέσσερα κράτη μέλη έχουν συνολικό πληθυσμό 947.480 κρατών. Η Αμπχαζία και η Νότια Οσετία έχουν εξασφαλίσει αναγνώριση από τα εξής κράτη μέλη των Ηνωμένων Εθνών: Βενεζουέλα, Νικαράγουα, Ναούρου, Ρωσία και Συρία, καθώς και τη Λαϊκή Αραβική Δημοκρατία της Σαχάρας. Εν τω μεταξύ, οι πολιτικοί ηγέτες της Αμπχαζίας, της Νότιας Οσσετίας, και της Υπερδνειστερίας έχουν όλες υποσχεθεί να ενώσουν τις οικονομίες τους και ίσως να επιδιώξουν την ένταξη στην ηγούμενη από τη Ρωσία Ευρασιατική Ένωση.
Διοικητικά κέντρα
μικρογραφία|Γεωπολιτική κατάσταση των Μετασοβιετικών Δημοκρατιών και Αμφισβητούμενων Κρατών
Εξωτερικοί σύνδεσμοι
Κατηγορία:Διεθνείς οργανισμοί με έδρα την Ευρώπη
Οργανισμός Ισλαμικής Διάσκεψης
Ίδρυση
Ο Οργανισμός Ισλαμικής Διάσκεψης ιδρύθηκε τον Μάιο του 1971 στην Τζέντα της Σαουδικής Αραβίας όπου και η έδρα του Οργανισμού, μετά από συνάντηση κορυφής των Ηγετών Μουσουλμανικών χωρών που συνέβη στην πόλη Ραμπάτ το 1969. Αποδεικνύοντας πόσο διχασμένος είναι ο ισλαμικός κόσμος, η διάσκεψη του 1969 κατέληξε σε παταγώδη αποτυχία, καθώς, αντί του εμπρησμού στο τέμενος Αλ-Άκσα, οι πάντες ασχολήθηκαν κυρίως με το εάν θα πρέπει να περιληφθεί στη διάσκεψη η Ινδία, πατρίδα 60.000.000 μουσουλμάνων αλλά αντίπαλος του Πακιστάν, γεγονός που κατόρθωσε να εκτροχιάσει τη σύνοδο. Έτσι όχι μόνο ακυρώθηκαν η τελική συνεδρίαση και το επίσημο γεύμα αλλά δεν ψηφίστηκαν και οι προτάσεις για πιο "ενεργό" πολιτική κατά του Ισραήλ. Η σύνοδος επαναλήφθηκε το επόμενο έτος από τους υπουργούς εξωτερικών των ίδιων χωρών. Σήμερα στον ΟΙΔ συμμετέχουν 57 κράτη, αντιπροσωπεύοντας 1,6 δισεκατομμύρια ανθρώπους. Από αυτά, τα 50 έχουν πληθυσμό με ισλαμική πλειοψηφία, ενώ τα 6 (Σουρινάμ, Γουιάνα,Ουγκάντα, Μοζαμβίκη,Καμερούν, Γκαμπόν ) έχουν χριστιανικό κατά πλειοψηφία πληθυσμό και 1 (Νιγηρία) έχει διαμοιρασμενο πληθυσμό.
Σημαία
Η Σημαία του ΟΙΔ είναι πράσινη που φέρει στο κέντρο ευμεγέθη λευκό κύκλο μέσα στον οποίο απεικονίζεται ύπτια, (ή αναδυόμενη), η ερυθρά ημισέληνος υπέρ του κοίλου της οποίας φέρεται η γνωστή ρήση του Κορανίου σε καλλιγραφικό αραβούργημα «Αλλάου Άκμπαρ» (= Ο Θεός είναι μεγάλος).
Σκοπός
Μετά τον Αραβοϊσραηλινό πόλεμο του 1967, γνωστός ως πόλεμος των έξι ημερών η ιδέα της συσπείρωσης των ισλαμικών χωρών κατέστη ακόμα πιο αναγκαία σε μια ουσιαστικά πανισλαμική αλληλεγγύη με έκδηλο σκοπό, όπως ανακοινώθηκε, τον συντονισμό των οικονομικών, κοινωνικών, επιστημονικών αλλά και πολιτιστικών δραστηριοτήτων των κρατών-μελών. Έτσι στην αρχική συνέλευση με κεντρικό σύνθημα τον ισλαμικό αγώνα διακηρύχθηκε η εξάλειψη κάθε φυλετικού διαχωρισμού και διάκρισης.
Με βάση τα παραπάνω προγραμματίσθηκαν αμέσως η δημιουργία πολλών θυγατρικών οργανισμών που θα αναλάμβαναν την εκτέλεση των στόχων, μεταξύ των οποίων Διεθνές Ισλαμικό Πρακτορείο Ειδήσεων, Ισλαμική Τράπεζα Ανάπτυξης, Ισλαμικού Ταμείου Αλληλεγγύης, καθώς και Παγκόσμιο Κέντρο Ισλαμικών Σπουδών.
Μετά τη συμπλήρωση 40 χρόνων λειτουργίας και συγκεκριμένα στις 28 Ιουνίου του 2011 ο ΟΙΔ μετονομάστηκε σε Οργανισμό Ισλαμικής Συνεργασίας (ΟΙΣ), αγγλικά: Organisation of Islamic Cooperation, αραβικά: منظمة التعاون الاسلامي, (προφέρεται ''Μουναζαμάτ ατ-Ταάουν αλ Ισλαμί), γαλλικά: Organisation de la Coopération Islamique, διατηρώντας το ίδιο διεθνές αρκτικόλεξο "OIC" και σημαία.
Κράτη-Μέλη
Τα πρώτα κράτη των οποίων ο Ηγέτες έλαβαν μέρος στη Διάσκεψη του Ραμπάτ (1969) ήταν τα ακόλουθα, (κατά ελληνική αλφαβητική σειρά): Αίγυπτος, Αλγερία, Αφγανιστάν, Γουινέα, Ινδονησία, Ιορδανία, Ιράν, Κουβέιτ, Λίβανος, Λιβύη, Μαλαισία, Μάλι, Μαυριτανία, Μαρόκο, Νίγηρας, Πακιστάν, Σαουδική Αραβία, Σενεγάλη, Σομαλία, Σουδάν, Τουρκία, Τσαντ, Τυνησία, Υεμένη καθώς και το Κράτος της Παλαιστίνης.
Τον επόμενο χρόνο 1970 στη διάσκεψη των υπουργών εξωτερικών συμμετείχαν επίσης τα ΗΑΕ, το Κατάρ, το Μπαχρέιν, το Ομάν και η Συρία. Στη δεκαετία που ακολούθησε εισχώρησαν οι χώρες Σιέρα Λεόνε, Μπανγκλαντές, Γκάμπια, Γκαμπόν, Ουγκάντα, Ιράκ, Καμερούν, Κομόρες, Μαλδίβες, Μπουρκίνα Φάσο, και Τζιμπουτί. Στη δεκαετία του 1980 εισχώρησαν οι χώρες Μπενίν, Μπρουνέι και Νιγηρία υπερβαίνοντας έτσι τα 40 κράτη μέλη (το 1988).
Τέλος τη δεκαετία του 1990, μετά τη διάλυση της άλλοτε Σοβιετικής Ένωσης εισχώρησαν οι χώρες Αλβανία, Αζερμπαϊτζάν, Γουιάνα, Καζακστάν, Κιργιστάν, Μοζαμβίκη, Ουζμπεκιστάν, Σουρινάμ, Τατζικιστάν, Τόγκο, Τουρκμενιστάν και το 2001 η Ακτή του Ελεφαντοστού.
Αναλυτικά τα μέλη του Οργανισμού Ισλαμικής Διάσκεψης:
Αφρική
• 3
Ασία
• 3
Ευρώπη
• 2
Νότια Αμερική
• 3
Κράτη παρατηρητές
Στον ΟΙΔ συμμετέχουν επίσης ως κράτη παρατηρητές οι εξής χώρες: • 4
Πηγές
Κατηγορία:Διεθνείς οργανισμοί
Γνώρισα την Αγάπη, Γνώρισα τη Ζωή
Η ταινία Γνώρισα την Αγάπη, Γνώρισα τη Ζωή (Πρωτότυπος τίτλος Rachel, Rachel) είναι ψυχολογικό δράμα παραγωγής 1968, σε σκηνοθεσία Πωλ Νιούμαν και με πρωταγωνίστρια τη σύζυγο του Νιούμαν Τζοάν Γούντγουορντ. Το σενάριο της ταινίας που έγραψε ο Στιούαρτ Στερν είναι βασισμένο στο μυθιστόρημα της Μάργκαρετ Λόρενς με τίτλο A Jest of God.
Υπόθεση
Η Ρέιτσελ Κάμερον (Τζοάν Γούντγουορντ) είναι μια ντροπαλή 35χρονη γεροντοκόρη καθηγήτρια που ζει με τη χήρα μητέρα της Μέι (Κέιτ Χάρινγκτον) σε ένα διαμέρισμα πάνω από το γραφείο τελετών του πατέρα της σε μια συντηρητική μικρή πόλη του Κονέκτικατ. Φοβούμενη για τις συνέπειες των πράξεών της, η Ρέιτσελ έχει μάθει από μικρή να κρατάει μέσα της συναισθήματα και ορμές, πράγμα που την κάνει να φαίνεται ψυχρή κι απόμακρη στους γύρω της. Η λαχτάρα της να αγαπήσει και να αγαπηθεί είναι τεράστια αλλά δεν μπορεί να βρει τον κατάλληλο τρόπο να εκφράσει τις επιθυμίες της κι έχει πλέον πάψει να ελπίζει στο μέλλον. Τα σχολεία κλείνουν για τις καλοκαιρινές διακοπές και η Ρέιτσελ είναι σίγουρη ότι τίποτα δεν πρόκειται να συμβεί ώστε να αλλάξει η ζωή της. Κάποια στιγμή η καλύτερή της φίλη και κρυφή λεσβία, Κάλα (Εστέλ Πάρσονς) την πείθει να παραβρεθεί σε εκδήλωση θρησκευτικής οργάνωσης, όπου και οι δυο τους ενθαρρύνονται να εκφράζουν τα συναισθήματα τους. Η Ρέιτσελ έπειτα συναντά τον πρώην συμμαθητή της από το Λύκειο Νικ Κάζλικ (Τζέιμς Όλσον) με τον οποίο έχει την πρώτη της σεξουαλική επαφή. Η Ρέιτσελ ερωτεύεται τον Νικ, αλλά εκείνος θέλει η σχέση τους να παραμείνει εφήμερη. Η νεαρή γυναίκα απογοητεύεται από τη συμπεριφορά του Νικ, αλλά παράλληλα ωριμάζει, ενώ αργότερα ανακαλύπτει ότι είναι έγκυος και σκοπεύει να εγκαταλείψει τη μικροαστική κοινωνία του Κονέκτικατ για να μεγαλώσει το παιδί της μακριά από κακόβουλα σχόλια.
Πληροφορίες παραγωγής
Η ταινία Γνώρισα την Αγάπη, Γνώρισα τη Ζωή αποτελεί το πρώτο σκηνοθετικό εγχείρημα του Πωλ Νιούμαν (ακολούθησαν οι ταινίες: Sometimes a Great Notion (Οι Ατρόμητοι, 1971), The Effect of Gamma Rays on Man-in-the-Moon Marigolds (Άγριες Μαργαρίτες, 1972), The Shadow Box, 1980, Harry & Son (Χάρι και Γιος: Η Σύγκρουση, 1984) και The Glass Menagerie (Ο Γυάλινος Κόσμος, 1984). Το σκηνοθετικό ντεμπούτο του ηθοποιού, ακολούθησε την επιτυχία που είχε κάνει ο Νιούμαν το 1967 με τις ταινίες Ο Μεγάλος Δραπέτης (Cool Hand Luke) και Όμπρε (Hombre), οι οποίες ανέβασαν ακόμη περισσότερο το κασέ του και η εταιρία Warner αποφάσισε να του αναθέσει τη σκηνοθεσία του μυθιστορήματος της Μάργκαρετ Λώρενς με τίτλο A Jest of God, το οποίο διασκεύασε για τη μεγάλη οθόνη ο Στιούαρτ Στερν (σεναριογράφος του Επαναστάτης Χωρίς Αιτία), με την προϋπόθεση ότι ο ηθοποιός θα δεσμευόταν να γυρίσει δυο ακόμη ταινίες για το στούντιο. Πρωταγωνίστρια της ταινίας είναι η σύζυγος του Πωλ Νιούμαν Τζοάν Γούντγουορντ, η οποία πέρα από το γεγονός ότι συνεργάστηκε με το σύζυγό της σε όλα του τα κινηματογραφικά του εγχειρήματα έλαβε και τη δεύτερή της υποψηφιότητα για Όσκαρ Α' Γυναικείου Ρόλου για την εκπληκτική της ερμηνεία (είχε ήδη βραβευτεί με το βραβείο το 1957 για την ερμηνεία της στην ταινία Η Εύα δίχως πέπλο (The Three Faces of Eve). Η σκηνοθεσία του Νιούμαν έδωσε την ευκαιρία στην Γούντγουορντ, η οποία προερχόταν από μια σειρά αποτυχημένων ταινιών, να ξεδιπλώσει το ταλέντο της και να λάμψει με την ερμηνεία της. Στο ρόλο της Ρέιτσελ σε μικρή ηλικία εμφανίστηκε επίσης η 9χρονη τότε κόρη του Πωλ Νιούμαν, Νελ Ποτς.
Box-Office
Η ταινία γυρίστηκε με προϋπολογισμό της τάξης των 780.000 δολαρίων και έκανε εισπράξεις 3.000.000 δολαρίων.
Βραβεία
Η ταινία προτάθηκε για 4 βραβεία Όσκαρ, εκ των οποίων και για Όσκαρ Καλύτερης Ταινίας, χωρίς όμως να κερδίσει κάποιο. Το Όσκαρ Καλύτερης Ταινίας πήγε στην ταινία του Κάρολ Ριντ Όλιβερ! (Oliver!), η Τζόαν Γούντγουορντ έχασε το Όσκαρ Α' Γυναικείου Ρόλου από τις Μπάρμπρα Στράιζαντ και Κάθριν Χέπμπορν που κρίθηκαν ισόπαλες νικήτριες για τις ταινίες Ένα Αστείο Κορίτσι (Funny Girl, 1968) και Το Λιοντάρι του Χειμώνα (The Lion In Winter) αντίστοιχα, η Εστέλ Πάρσονς έχασε το Όσκαρ Β' Γυναικείου Ρόλου από την Ρουθ Γκόρντον για την ταινία του Ρόμαν Πολάνσκι Το Μωρό της Ρόζμαρι (Rosemary's Baby) και ο Χάουαρντ Στερν έχασε το Όσκαρ Διασκευασμένου Σεναρίου από τον Τζέιμς Γκόλντσμαν που κέρδισε για την ταινία Το Λιοντάρι του Χειμώνα (The Lion in Winter).
Βραβεία Ακαδημίας Κινηματογράφου (Όσκαρ) Υποψηφιότητα:
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1968 Κατηγορία:Ταινίες παραγωγής Warner Bros. Κατηγορία:Αγγλόφωνες ταινίες Κατηγορία:Αμερικανικές δραματικές ταινίες Κατηγορία:Ταινίες με ηθοποιό που κέρδισε Χρυσή Σφαίρα Καλύτερης Ηθοποιού (Δραματικές ταινίες) Κατηγορία:Ταινίες βασισμένες σε καναδικά μυθιστορήματα Κατηγορία:Ταινίες γυρισμένες στο Κονέκτικατ Κατηγορία:Ταινίες των οποίων ο σκηνοθέτης κέρδισε Χρυσή Σφαίρα Καλύτερης Σκηνοθεσίας
Γιάννης Καλπούζος
Ο Γιάννης Καλπούζος είναι Έλληνας συγγραφέας, ποιητής και στιχουργός της σύγχρονης γενιάς.
Εργογραφία
Στα ελληνικά γράμματα εμφανίζεται το 2000 με την ποιητική συλλογή «Το νερό των ονείρων» και το μυθιστόρημα «Μεθυσμένος δρόμος».
Ακολουθεί η συλλογή διηγημάτων «Μόνο να τους άγγιζα», η οποία επανεκδόθηκε το 2017 εμπλουτισμένη ποικιλοτρόπως, με τον νέο τίτλο: «Κάποιοι δεν ξεχνούν ποτέ» και οι ποιητικές του συλλογές: «Το παραμιλητό των σκοτεινών Θεών» και «Έρωτας νυν και αεί». Με τη δεύτερη ήταν υποψήφιος στη βραχεία λίστα για το Κρατικό Βραβείο Ποίησης, ενώ η παραλογή «Ο λύκος» που εμπεριέχεται στη συλλογή διηγημάτων «Κάποιοι δεν ξεχνούν ποτέ» τιμήθηκε με το δεύτερο βραβείο ποίησης στον Διεθνή Διαγωνισμό Ποίησης και Διηγήματος “Γιώργος Σεφέρης” του πανεπιστημίου του Παλέρμο Ιταλίας
Ε
έχει γράψει τα μυθιστορήματα: «Σάος-Παντομίμα Φαντασμάτων», «Άγιοι και δαίμονες-Εις ταν Πόλιν», «Ουρανόπετρα-Η δωδέκατη γενιά», «Ό,τι αγαπώ είναι δικό σου» και «Σέρρα-Η ψυχή του Πόντου», "Γινάτι - Ο σοφός της λίμνης".
Από τον Μάρτιο του 2020 κυκλοφορεί το νέο του μυθιστόρημα "Εράν - Βυζαντινά αμαρτήματα" από τις εκδόσεις Ψυχογιός, σε δυο εξώφυλλα.
Όλα τα βιβλία του κυκλοφορούν πλέον από τις εκδόσεις Ψυχογιός.
Τέλος, ο Γιάννης Καλπούζος συμμετείχε σε συλλογικά έργα, διασκεύασε σε θεατρικό σενάριο το μυθιστόρημά του «Σέρρα-Η ψυχή του Πόντου» και έχει γράψει τους στίχους 80 τραγουδιών, μεταξύ των οποίων τα: «Ό,τι αγαπώ είναι δικό σου», «Δέκα μάγισσες», «Να 'σουν θάλασσα», «Γιατί πολύ σ’ αγάπησα».
Παραπομπές
Κατηγορία:Νεοέλληνες λογοτέχνες Κατηγορία:Νεοέλληνες ποιητές Κατηγορία:Έλληνες στιχουργοί
Το Στέμμα (κύκλος 2)
Ο δεύτερος κύκλος της βρετανικής–αμερικανικής τηλεοπτικής σειράς Το Στέμμα, η οποία επικεντρώνεται στη ζωή και τη βασιλεία της Βασίλισσας Ελισάβετ Β΄, αποτελείται από 10 επεισόδια και κυκλοφόρησε από το Netflix στις 8 Δεκεμβρίου του 2017.
Η Κλερ Φόι πρωταγωνιστεί ως Ελισάβετ μαζί με τα μέλη του κύριου καστ Ματ Σμιθ, Βανέσα Κίρμπι, Τζέρεμι Νόρθαμ, Άντον Λέσερ, Γκρεγκ Γουάιζ, Βικτόρια Χάμιλτον, Μάθιου Γκουντ, Άλεξ Τζένινγκς και Λία Ουίλιαμς. Τα αρχικά μέλη του κύριου καστ Τζάρεντ Χάρις, Τζον Λίθγκοου και Μπεν Μάιλς επίσης επιστρέφουν ως εξέχοντες ηθοποιοί.
Υπόθεση
Το Στέμμα ιχνηλατεί τη ζωή της Βασίλισσας Ελισάβετ Β΄ από τον γάμο της το 1947 μέχρι τη σημερινή εποχή. Ο δεύτερος κύκλος, στον οποίο η Κλερ Φόι συνεχίζει να απεικονίζει τη Βασίλισσα στα πρώιμα χρόνια της βασιλείας της, καλύπτει την κρίση του Σουέζ το 1956, την απόσυρση του τρίτου Πρωθυπουργού της Βασίλισσας, του Χάρολντ Μακμίλαν, το 1963, ακολουθώντας το πολιτικό σκάνδαλο Προφιούμο και η γέννηση του Πρίγκιπα Εδουάρδου το 1964.
Χαρακτηριστικό
Οι κάτωθι ηθοποιοί εμφανίζονται στους τίτλους έναρξης μονών επεισοδίων, στα οποία παίζουν σημαντικό ρόλο.
Κυκλοφορία
Ο δεύτερος κύκλος κυκλοφόρησε στο Netflix παγκοσμίως στο σύνολό του στις 8 Δεκεμβρίου του 2017. Ο κύκλος 2 κυκλοφόρησε σε DVD και Blu–Ray στο Ηνωμένο Βασίλειο στις 22 Οκτωβρίου του 2018 και κυκλοφόρησε παγκοσμίως στις 13 Νοεμβρίου του 2018.
Αποδοχή
Η Rotten Tomatoes ανέφερε 91% ποσοστό αποδοχής για τον δεύτερο κύκλο, βασισμένη σε 70 κριτικές, με μέση βαθμολογία 8,45/10. Η κριτική ομοφωνία της ιστοσελίδας επισημαίνει: «Το Στέμμα συνεχίζει την κυριαρχία του με έναν πιστό στον εαυτό του δεύτερο κύκλο που επιδίδεται σε υψηλής ποιότητας δράμα και πολυτελή κοστούμια». Στο Metacritic, ο δεύτερος κύκλος συγκεντρώνει 87/100, βασισμένο σε 27 κριτικούς, διατηρώντας την ένδειξη της «παγκόσμιας αναγνώρισης».
Η Φόι και ο Σμιθ απέσπασαν και οι δύο σημαντικό έπαινο από τους κριτικούς. Ο Τσάνσελορ Έιγκαρντ του Entertainment Weekly έγραψε: «Όπως πάντα, η Φόι παραδίδει μία εκπληκτικά συγκρατημένη παράσταση». Ανασκοπώντας το πρώτο επεισόδιο, ο Γκάμπριελ Τέιτ της The Daily Telegraph έγραψε ότι η Φόι και ο Σμιθ «σπάνια ήταν καλύτεροι». Ο Χιούγκο Ρίφκιντ της The Times είπε: «Ενώ οι φλογεροί βασιλόφρονες μπορεί να θυμώσουν με τον τρόπο που εξελίσσεται η σειρά, για τους υπόλοιπους από εμάς πηγαίνει από το καλό στο καλύτερο».
Η Άλισον Κιν του Collider είπε ότι «κάθε νέο επεισόδιο αφήνει το στίγμα του και αφηγείται τη δική του ολοκληρωμένη ιστορία... Είναι ένας εξαιρετικά δυνατός κύκλος της τηλεόρασης, πλήρης συναρπαστικού δράματος και εκτενούς μεγαλοπρέπειας». Η Κρουτίκα Μαλικαρτζούνα του TV Guide υποστήριξε ότι το κοινό ελκύεται από τη διασημότητα των βασιλικών μελών και τη δύναμη των σταρ, και είπε: «Η λαμπρότητα αυτού του πλαισίου γίνεται σαφής, καθώς το σόου εκτυλίσσεται σε The Real Housewives του Μπάκινγκχαμ». Η Σόφι Γκίλμπερτ έγραψε για το The Atlantic ότι η σκιαγράφηση μιας μονάρχη «που θα προτιμούσε να ζει μία οποιαδήποτε άλλη ζωή» είναι «καθηλωτική» και ότι αυτή «είναι πανέμορφα γυρισμένη, με αψεγάδιαστες αναδημιουργίες οποιονδήποτε, από την Αίθουσα του Θρόνου στο Παλάτι του Μπάκινγκχαμ έως την πτέρυγα νοσοκομείου του 1950. Και αυτό είναι εκπληκτικά διασκεδαστικό».
Ο κριτικός Τζον Άντερσον της The Wall Street Journal είπε: «Το Στέμμα επιτυγχάνει γνήσια σεξουαλικότητα χωρίς σεξ. Η Μαργαρίτα, στο στυλ της ερμηνείας της κας Κίρμπι, σιγοκαίγεται, όπως και η Ελισάβετ, τουλάχιστον σε ορισμένες περιπτώσεις». Η Μέγκαν Ο΄ Κιφ του Decider έγραψε ότι ο κύκλος «συνεχίζει να ρομαντικοποιεί τη βρετανική βασιλική οικογένεια, αλλά το ρομάντζο προκύπτει από το ότι είναι φυσιολογικοί, όχι θεϊκοί».
Σημειώσεις
<references group="lower-greek"/>
Παραπομπές
Κατηγορία:Αμερικανικές τηλεοπτικές σειρές Κατηγορία:Βρετανικές τηλεοπτικές σειρές
Θραύσματα του Οκαζάκι
Το αρχικό σκέλος της αντιγραφής του DNA προχωρά συνεχώς κατά μήκος του μορίου του DNA καθώς η μητρική διπλή έλικα του DNA είναι ξεδιπλωμένη, αλλά στο υστερούν σκέλος το νέο DNA φτιάχνεται σε δόσεις, οι οποίες αργότερα ενώνονται με ένα ένζυμο DNA λιγάσης. Αυτό συμβαίνει διότι τα ένζυμα που συνθέτουν το νέο DNA μπορούν να λειτουργήσουν μόνο σε μία κατεύθυνση κατά μήκος του μητρικού DNA. Στο αρχικό σκέλος αυτό είναι συνεχές, αλλά στο υστερούν σκέλος είναι ασυνεχές.
Αρχικά ανακαλύφθηκαν το 1966 από τους Kiwako Sakabe και Reiji Okazaki στην έρευνά τους για την Αντιγραφή του DNA στην Εσερίχια κόλι. Διερευνήθηκαν περαιτέρω από τους ίδιους και τους συνεργάτες τους, μέσω της έρευνάς τους συμπεριλαμβανομένης της μελέτης για την αντιγραφή του DNA βακτηριοφάγων στην Εσερίχια κόλι.
Βιβλιογραφία
Κατηγορία:Νουκλεϊκά οξέα Κατηγορία:DNA
Σουζάνα Γιορκ
Οι πρώτες ταινίες της Γιορκ ήταν Καλοκαίρι Γκρίνγκιτζ (1961) και Φρόιντ, το κρυφό πάθος (1962). Έλαβε υποψηφιότητα για Όσκαρ Β΄ Γυναικείου Ρόλου για την ταινία Σκοτώνουν τ' άλογα όταν γεράσουν. Κέρδισε επίσης Βραβείο Γυναικείου ρόλου Φεστιβάλ Καννών το 1972 για την ερμηνεία της στην ταινία Εφιάλτες. Άλλες κινηματογραφικές της εμφανίσεις ήταν στα Στις άμμους του Καλαχάρι (1965), Ένας άνθρωπος για όλες τις εποχές (1966), 3 γυναίκες με δικό τους έρωτα (1968), Η μάχη της Αγγλίας (1969), Τζέιν Έιρ (1970), Η γυναίκα και ο Διάβολος (1972), Χρυσάφι και αίμα (1974), Οι δούλες (1975), Για την τιμή μιας γυναίκας (1975), Eliza Fraser (1976), Η κραυγή που σκοτώνει (1978), Σιωπηλός δολοφόνος (1978) και Σούπερμαν (1978). Έλαβε το αριστείο του Τάγματος των Τεχνών και των Γραμμάτων το 1991.
Τα πρώτα χρόνια
Η Γιορκ γεννήθηκε στο Τσέλσι του Λονδίνου το 1939. Ήταν η μικρότερη κόρη του Σάιμον Ουίλιαμ Πιλ Βίκερς Φλέτσερ (1910–2002), τραπεζίτη και μεγιστάνα του χάλυβα, και της πρώτης του συζύγου, Τζόαν Νίτα Μαίρη Μπάουρινγκ. Παντρεύτηκαν το 1935 και χώρισαν πριν από το 1943. Παππούς της από την πλευρά της μητέρας της ήταν ο Γουόλτερ Άντριου Μπάουρινγκ, Ιππότης του Τάγματος της Βρετανικής Αυτοκρατορίας, Βρετανός διπλωμάτης που υπηρέτησε ως ύπατος αρμοστής της Δομινίκας (1933–1935). Ήταν δισέγγονη του πολιτικού οικονομολόγου σερ Τζον Μπάουρινγκ. Η Γιορκ είχε μια μεγαλύτερη αδερφή, καθώς και έναν ετεροθαλή αδερφό, τον Γιουτζίν Χαβιέ Τσαρλς Ουίλιαμ Πιλ Φκλέτσερ, από τον δεύτερο γάμο του πατέρα της.
Στις αρχές του 1943, η μητέρα του Γιορκ παντρεύτηκε έναν Σκωτσέζο επιχειρηματία, τον Άνταμ Μ. Χάμιλτον, και μετακόμισε με την κόρη της στη Σκωτία. Σε ηλικία 11 ετών, η Γιορκ έγινε δεκτή στο Marr College στο Τρουν. Αργότερα, έγινε δεκτή ως οικότροφος στο Wispers School στο Μίντχερστ του Σάσεξ. Στα 13 της, ουσιαστικά αποβλήθηκε από το Wispers αφού παραδέχτηκε ότι κολύμπησε γυμνή μετά τα μεσάνυχτα στην πισίνα του σχολείου και μεταφέρθηκε στο East Haddon Hall στο Νορθχάμπτονσιρ.
Ενθουσιασμένη με τις εμπειρίες της από την υποκριτική στο σχολείο (είχε παίξει τη μία άσχημη αδερφή στη Σταχτοπούτα σε ηλικία εννέα ετών), η Γιορκ αποφάσισε αρχικά να κάνει αίτηση στο Κολέγιο Δραματικής Τέχνης της Γλασκώβης, αλλά όταν η μητέρα της χώρισε από τον πατριό της και μετακόμισαν στο Λονδίνο, πέρασε από ακρόαση για τη Βασιλική Ακαδημία Δραματικής Τέχνης, όπου οι συμμαθητές της ήταν οι Πήτερ Ο' Τουλ, Άλμπερτ Φίνεϊ και ο μελλοντικός μάνατζερ των Beatles Μπράιαν Επστάιν. Αποφοίτησε το 1958.
Κινηματογράφος
Η Γιορκ υοδύθηκε τη Σόφι Γουέστερν δίπλα στον Άλμπερτ Φίνεϊ στο βραβευμένο με Όσκαρ Καλύτερης Ταινίας Τομ Τζόουνς (1963). Είχε απορρίψει τον ρόλο τρεις φορές και συμφώνησε να συμμετάσχει μόνο επειδή ένιωθε ένοχη που μαγείρεψε ένα καταστροφικό γεύμα στον σκηνοθέτη Τόνι Ρίτσαρντσον, ο οποίος ήταν αποφασισμένος να μη δεχτεί την άρνησή της. Εμφανίστηκε επίσης στα Η έβδομη αυγή (1964) με τον Γουίλιαμ Χόλντεν, Ο χαρτοπαίκτης και η μίνι φούστα (1966), Ένας άνθρωπος για όλες τις εποχές (1966), 3 γυναίκες με δικό τους έρωτα (1968) και Η μάχη της Αγγλίας (1969). Το 1970 συμπρωταγωνίστησε με τον Τζορτζ Σ. Σκοτ παίζοντας τον φερώνυμο ρόλο σε μια αμερικανική τηλεταινία με τίτλο Τζέιν Έιρ και έπαιξε στο πλευρό του Πίτερ Ο' Τουλ στο Ο αμαρτωλός.
Η Γιορκ ήταν υποψήφια για Όσκαρ Β΄ Γυναικείου Ρόλου για το Σκοτώνουν τ' άλογα όταν γεράσουν (1969). Σνόμπαρε την Ακαδημία όταν, σε σχέση με την υποψηφιότητά της, δήλωσε ότι την προσβάλλει να είναι υποψήφια χωρίς να της έχει ζητηθεί. Εκτιμήθηκε ιδιαίτερα για την ερμηνεία της, αν και είπε «Δεν έχω σε μεγάλη εκτίμηση την ταινία ούτε τον εαυτό μου σε αυτήν». Παρευρέθηκε στην τελετή αλλά έχασε από την Γκόλντι Χον για τον ρόλο της στο Αγκάθι.
Το 1972 κέρδισε το Βραβείο Γυναικείου ρόλου Φεστιβάλ Καννών για την ερμηνεία της στο Images. Έπαιξε τη μητέρα του Σούπερμαν Λάρα στο Σούπερμαν (1978) και τις συνέχειές του, Σούπερμαν 2 (1980) και Σούπερμαν 4: Η αναζήτηση για την ειρήνη (1987). Η Γιορκ έκανε πολλές εμφανίσεις σε βρετανικές τηλεοπτικές σειρές, όπως Prince Regent (1979) και We'll Meet Again (1982).
Το 1992, ήταν μέλος της κριτικής επιτροπής στο 42ο Διεθνές Φεστιβάλ Κινηματογράφου του Βερολίνου.
Το 2003, η Γιορκ είχε έναν επαναλαμβανόμενο ρόλο ως διευθύντρια νοσοκομείου στην τηλεοπτική δραματική σειρά του BBC One Holby City.
Θέατρο
Το 1978, η Γιορκ εμφανίστηκε στο New End Theatre του Λονδίνου στο The Singular Life of Albert Nobbs. Την επόμενη χρονιά, εμφανίστηκε στο Παρίσι, παίζοντας στα γαλλικά στο έργο του Χένρι Τζέιμς Appearances.
Στη δεκαετία του 1980, η Γιορκ έπαιξε στο For No Good Reason, μια προσαρμογή του διηγήματος του Τζορτζ Μουρ. Το 1986-87, πρωταγωνίστησε ως Μαίρη στο The Women στο θέατρο Ολντ Βικ.
Το 2007, εμφανίστηκε στην περιοδεία στο Ηνωμένο Βασίλειο με το The Wings of the Dove. Το 2008, έπαιξε τον ρόλο της Νέλι σε μια προσαρμογή του Ανεμοδαρμένα Ύψη.
Συγγραφή και προσωπικές εμφανίσεις
Στη δεκαετία του 1970, η Γιορκ έγραψε δύο παιδικά μυθιστορήματα φαντασίας, τα In Search of Unicorns (1973, επανέκδοση 1984) και το Lark's Castle (1976, επανέκδοση 1986).
Ήταν γκεστ σταρ, μαζί με τον Ντέιβιντ Πάτναμ στο ντοκιμαντέρ του BBC Radio 4 I Had The Misery Thursday, ένα αφιέρωμα στον κινηματογραφικό ηθοποιό Μοντγκόμερι Κλιφτ, το οποίο προβλήθηκε το 1986, στην 20ή επέτειο από τον θάνατο του Κλιφτ. Η Γιορκ είχε συμπρωταγωνιστήσει μαζί του στο Φρόιντ, το κρυφό πάθος, μια κινηματογραφική βιογραφία του ψυχαναλυτή του 1962 από τον Τζον Χιούστον.
Προσωπική ζωή
Το 1959, η Γιορκ παντρεύτηκε τον Μάικλ Γουέλς, με τον οποίο απέκτησε δύο παιδιά: τη Σάσα (1972 - ) και τον Ορλάντο (1973 - ). Χώρισαν το 1976. Στην τηλεταινία του 1984 Χριστουγεννιάτικα κάλαντα, συμπρωταγωνιστούσαν μαζί της και τα δύο της παιδιά. Το πρώτο εγγόνι της Γιορκ από τον Ορλάντο γεννήθηκε το 2007.
Πολιτικά, η Γιορκ ήταν αριστερή και υποστήριξε δημόσια τον Μορντεχάι Βανούνου, τον Ισραηλινό αντιφρονούντα που αποκάλυψε το πρόγραμμα πυρηνικών όπλων του Ισραήλ. Κατά την ερμηνεία της στο The Loves of Shakespeare's Women στο Τελ Αβίβ τον Ιούνιο του 2007, η York αφιέρωσε την παράσταση στον Βανούνου, προκαλώντας επευφημίες και ειρωνεία από το κοινό.
Θάνατος
Έχοντας διαγνωστεί με καρκίνο στα τέλη του 2010, η Γιορκ αρνήθηκε τη χημειοθεραπεία και τήρησε τη συμβατική της υποχρέωση να εμφανιστεί στο Quartet του Ρόναλντ Χάργουντ. Πέθανε στο Royal Marsden Hospital στο Λονδίνο από πολλαπλό μυέλωμα στις 15 Ιανουαρίου 2011, έξι ημέρες μετά τα 72α γενέθλιά της.
Εξωτερικοί σύνδεσμοι
Κατηγορία:Αξιωματικοί του Τάγματος των Τεχνών και των Γραμμάτων Κατηγορία:Αγγλίδες ηθοποιοί τηλεόρασης Κατηγορία:Αγγλίδες ηθοποιοί θεάτρου Κατηγορία:Αγγλίδες ηθοποιοί κινηματογράφου Κατηγορία:Απόφοιτοι Βασιλικής Ακαδημίας Δραματικής Τέχνης
Ερρίκος ντελ Βάστο
Ο Ερρίκος ντελ Βάστο, ιταλ. Enrico fel Vasto (απεβ. πριν το 1141) από τον Οίκο των Αλεράμιτσι-ντελ Βάστο ήταν κύριος τού Πατερνό & της Μπούτερα. Έγινε ο ιδρυτής τού κλάδου των Ματσανίνο. Ως αδελφός της Αδελαΐδας, πρότεινε στον σύζυγό της Ρογήρο Β΄ κόμη της Σικελίας να στεφθεί βασιλιάς της.
Βιογραφία
Έλαβε το Πατερνό και την Μπούτερα στη Σικελία από τον Ρογήρο Α΄ ή από την Αδελαΐδα κατά την αντιβασιλεία της μετά το 1101. Εθεωρείτο ο κόμης των Λομβαρδών στη Σικελία και τού κλάδου των Αλεράμιτσι στη νήσο αυτή. Ο ανιψιός του Ρογήρος Β΄ της Σικελίας ονόμασε έναν γιο του Ερρίκο. Ήταν ο ιδρυτής τού κλάδου των Ματσανίνο.
Σύμφωνα με τον Αλέξανδρο τού Τελέζε, ήταν ιδέα τού Ερρίκου ο Ρογήρος Β΄, που τότε ήταν κυρίαρχος της Ν. Ιταλίας, από κόμης της Σικελίας, να λάβει τον τίτλο τού βασιλιά της και να εγκατασταθεί στο Παλέρμο, όπου υποτίθεται, ότι είχαν κυβερνήσει από εκεί οι βασιλείς της Σικελίας. Πράγματι ο Ρογήρος Β΄ στέφθηκε το 1130 σύμφωνα με την πρόταση αυτή.
Οικογένεια
Νυμφεύθηκε τη Φλαντρίνα, κόρη τού Ρογήρου Α΄ κόμη της Σικελίας από τη 2η σύζυγό του Ερεμβούργα του Μορταίν.
Πηγές
Κατηγορία:Οίκος των Αλεράμιτσι
Άνω Λαψίστα Ιωαννίνων
Η Άνω Λαψίστα είναι ορεινό χωριό της Ηπείρου στην Περιφερειακή Ενότητα Ιωαννίνων.
Σύνταγμα της Σοβιετικής Ένωσης
Υπάρχουν τρεις εκδόσεις του συντάγματος της Σοβιετικής Ένωσης, που διαμορφώθηκαν μετά το Σύνταγμα του 1918 που ιδρύθηκε από την Ρωσική Ομοσπονδιακή Σοσιαλιστική Σοβιετική Δημοκρατία (ΡΣΟΣΔ), ο άμεσος προκάτοχος της Ένωσης των Σοβιετικών Σοσιαλιστικών Δημοκρατιών.
Χρονολόγιο των Σοβιετικών συνταγμάτων
Τα τρία αυτά συντάγματα ήταν τα παρακάτω:
Αυτά τα συντάγματα είχαν διατάξεις κατά κύριο λόγο. Οι διατάξεις αυτές, δήλωναν την ηγεσία της εργατικής τάξης, και οι δύο τελευταίες, τον ηγετικό ρόλο του ΚΚΣΕ στην κυβέρνηση και την κοινωνία. Όλα τα συντάγματα επικύρωναν τις μορφές της κοινωνικής ιδιοκτησίας. Κάθε ένα από τα συντάγματα ονόμαζαν το σύστημα των σοβιέτ (συμβούλια) να ασκήσουν τη κυβερνητική εξουσία.
Σύγκριση με τα Δυτικά συντάγματα
Στην επιφάνεια, τα συντάγματα έμοιαζε με πολλά συντάγματα που εγκρίθηκαν στη Δύση. Οι διαφορές μεταξύ των Σοβιετικών και Δυτικών συνταγμάτων, ωστόσο, επισκιάζουν τις ομοιότητες. Τα σοβιετικά συντάγματα δήλωναν ορισμένα πολιτικά δικαιώματα, όπως η ελευθερία του λόγου, η ελευθερία του συνέρχεσθαι και η ελευθερία της θρησκείας. Επίσης, προσδιόριζαν μια σειρά οικονομικών και κοινωνικών δικαιωμάτων, καθώς και μια σειρά από καθήκοντα όλων των πολιτών. Τα νομοθετικά σώματα εκλέγονταν κατά τις περιοδικές εκλογές.
Ο ειδικός ηγετικός ρόλος του Κομμουνιστικού Κόμματος της Σοβιετικής Ένωσης αναφερόταν στα συντάγματα. Στην πραγματικότητα, η ηγεσία του Κόμματος έκανε όλες τις πολιτικές αποφάσεις της χώρας.
Κατά τη διάρκεια της Περεστρόικα στα τέλη της δεκαετίας του 1980 το σύνταγμα βοήθησε στην παροχή ενός πλαισίου για την ανάδυση της εκτεταμένης δημοκρατίας.
Δείτε επίσης
Κατηγορία:Δίκαιο της Σοβιετικής Ένωσης
Γαράμαντες
thumb|Η γεωγραφική θέση των Γαράμαντων στην [[Αφρική, πριν την ισλαμική κατάκτηση.]] Οι Γαράμαντες (βερβερικά: iɣerman) ήταν φυλή Βερβέρων οι οποίοι ζούσαν στο Φεζάν κατά την αρχαιότητα.
Θεωρείται ότι εγκαταστάθηκαν στη σημερινή Λιβύη τον 5ο αιώνα. Η εμπορική διαδρομή της ερήμου Σαχάρα ήταν υπό τον έλεγχο των Γαράμαντων εκείνη την εποχή. Με αφορμή τον εμπορικό αυτόν δρόμο, ειδικά με τη Ρωμαϊκή Αυτοκρατορία, ανταλλάσσονταν ελεφαντόδοντα, διακοσμητικές πέτρες και είδη πολυτελείας με αντάλλαγμα αλάτι. Σήμερα, τοιχογραφίες και γραπτά από την περίοδο των Γαράμαντων έχουν βρεθεί στο εσωτερικό της Λιβύης. Αυτά τα γραπτά βρέθηκαν με τη γραφή Τιφινάγ που χρησιμοποιούν οι Βέρβεροι και οι Τουαρέγκ σήμερα.
Παραπομπές
Κατηγορία:Κράτη στην Αρχαία Αφρική
Άνω Λαψίστα Ιωαννίνων
Γεωγραφικά - Ιστορικά στοιχεία
Η Άνω Λαψίστα βρίσκεται βορειοδυτικά της λίμνης Παμβώτιδας σε απόσταση 12 χλμ. ΒΔ. από την πόλη των Ιωαννίνων και 6 χλμ. ΒΔ. από την Ελεούσα (έδρα του δήμου). Το χωριό είναι κτισμένο στην πεδιάδα της Λαψίστας σε υψόμετρο 490 μέτρα. Στην ευρύτερη περιοχή υπήρχε η ομώνυμη λίμνη η οποία αποξηράνθηκε την περίοδο 1954 - 1958 για να δημιουργηθεί καλλιεργήσιμη γη και βοσκότοποι.
Αναφορές για το χωριό υπάρχουν, χωρίς όμως τον επιρρηματικό προσδιορισμό άνω ή κάτω, σε χρυσόβουλο (το λεγόμενο απολυθέν) του αυτοκράτορα Ανδρόνικου Παλαιολόγου του πρεσβυτέρου το 1319 όπου αναφέρεται ως "Λεαυσίστα" ενώ ως "Λαυσίστα" αναγράφεται και σε ένα άλλο χρυσόβουλο του 1321 του ίδιου αυτοκράτορα μαζί με την αρχαία εκκλησία του Αγίου Γεωργίου (του 15ου αιω. - στην Κάτω Λαψίστα).
Διοικητικά στοιχεία
Ως οικισμός αναφέρεται επίσημα, μετά την απελευθέρωση της Ηπείρου, το 1919 στο ΦΕΚ 184Α - 19/08/1919 να ορίζεται έδρα της τότε κοινότητας Λαψίστης. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί την τοπική κοινότητα Άνω Λαψίστης της δημοτικής ενότητας Πασαρώνος που υπάγεται στο δήμο Ζίτσας και σύμφωνα με την απογραφή 2011 απογράφησαν 386 κάτοικοι. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 7,949 χμ² (2011).
Πηγές
Κατηγορία:Δήμος Ζίτσας Κατηγορία:Χωριά του νομού Ιωαννίνων
Ευρωλίγκα ανδρών 2015-16
Η  ήταν η 16η διοργάνωση της Ευρωλίγκα, καθώς και η 59η από καταβολής θεσμού ως «Κυπέλλου Πρωταθλητριών». Το Final Four διεξήχθη στο Βερολίνο το χρονικό διάστημα 13-15 Μαΐου 2016.
Το σύστημα διεξαγωγής παρέμεινε το ίδιο, όπως και την προηγούμενη περίοδο.
Ομάδες
Στις 6 Μαΐου, 2015, η Euroleague ανακοίνωσε τη διανομή αδειών (licences). Παρά το γεγονός ότι είχε ανακοινωθεί για τις 8 Ιουνίου του 2015, η τελική σύνθεση ανακοινώθηκε στις 29 Ιουνίου.
Οι αριθμοί εντός παρενθέσεων αντιπροσωπεύουν την τελική κατάταξη της ομάδας το 2014-15 στο εγχώριο πρωτάθλημα της.
Κλήρωση
Οι ομάδες χωρίστηκαν σε έξι γκρουπ δυναμικότητας των τεσσάρων ομάδων με βάση την κατάταξή τους στη βαθμολογία των συλλόγων, που βασίζεται στις επιδόσεις των ομάδων στις ευρωπαϊκές διοργανώσεις σε διάστημα τριών περιόδων. Δύο ομάδες από την ίδια χώρα δεν μπορούν να κληρωθούν στον ίδιο όμιλο της κανονικής περιόδου. Η Κλήρωση πραγματοποιήθηκε στις 9 Ιουλίου 2015.
Κανονική περίοδος
Η κανονική περίοδος ξεκίνησε στις 15 Οκτωβρίου και ολοκληρώθηκε στις 18 Δεκεμβρίου 2015.
Οι κανόνες στην ισοβαθμία έχουν ως εξής:
Α' Όμιλος
Πηγή: Ευρωλίγκα
Β' Όμιλος
Πηγή: Ευρωλίγκα
Γ' Όμιλος
Πηγή: Ευρωλίγκα
Δ' Όμιλος
Πηγή: Ευρωλίγκα
Ε' Όμιλος
Πηγή: Ευρωλίγκα
ΣΤ' Όμιλος
Πηγή: Ευρωλίγκα
Playoffs
Στα playoffs η πρόκριση για το Final Four δίνεται στις ομάδες που θα κερδίσουν τρεις αγώνες. Αν μια ομάδα κερδίσει τρεις αγώνες προτού πραγματοποιηθούν και οι πέντε συνολικά αγώνες της σειράς, οι εναπομείναντες αγώνες παραλείπονται. Οι ομάδες που τερμάτισαν στις υψηλότερες θέσεις στους Top 16 παίζουν τον πρώτο, τον δεύτερο και τον πέμπτο (αν χρειαστεί) αγώνα της σειράς στην έδρα τους.